sagorsarker/bangla-wikipedia huggingface dataset:
টম বেরেঞ্জার

টম বেরেঞ্জার (ইংরেজি: Tom Berenger; জন্ম: থমাস মাইকেল মুর; ৩১শে মে ১৯৪৯) হলেন একজন মার্কিন অভিনেতা। তিনি টেলিভিশন ও চলচ্চিত্রে অভিনয়ের স্বীকৃতি হিসেবে একটি এমি পুরস্কার ও একটি গোল্ডেন গ্লোব পুরস্কার অর্জন করেছেন এবং একটি একাডেমি পুরস্কারে মনোনীত হয়েছেন।
মিজুরি বিশ্ববিদ্যালয় থেকে সাংবাদিকতায় স্নাতক ডিগ্রি অর্জন করার পর তিনি অভিনয়ে কর্মজীবন শুরুর পরিকল্পনা করেন। ১৯৭৫-৭৬ সালে তিনি "ওয়ান লাইফ টু লিভ" সোপ অপেরায় আইনজীবী টিম সিগাল চরিত্রে অভিনয় করেন। ১৯৭৬ সালে "রাশ ইট" দিয়ে তার চলচ্চিত্রে অভিষেক হয়। তার অভিনীত অন্যান্য উল্লেখযোগ্য চলচ্চিত্র হল "লুকিং ফর মিস্টার গুডবার" (১৯৭৭), "দ্য ডগস্‌ অব ওয়ার" (১৯৮০), "দ্য বিগ চিল" (১৯৮৩), "এডি অ্যান্ড দ্য ক্রুইজার্স" (১৯৮৩), "বিট্রেয়েড" (১৯৮৮), "দ্য ফিল্ড" (১৯৯০), "গেটিসবার্গ" (১৯৯৩), "দ্য সাবস্টিটিউট" (১৯৯৬), "ওয়ান ম্যান্‌স হিরো" (১৯৯৯), "ট্রেইনিং ডে" (২০০১), ও "ইনসেপশন" (২০১০)। তিনি ১৯৮৬ সালে "প্লাটুন" চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।
চলচ্চিত্রের পাশাপাশি তিনি টেলিভিশনেও নিয়মিত অভিনয় করেন। ১৯৯৩ সালে তিনি "চিয়ার্স" টিভি ধারাবাহিকে অভিনয় করে হাস্যরসাত্মক ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কারে মনোনীত হন এবং ২০১২ সালে "হার্টফিল্ডস অ্যান্ড ম্যাককয়স" মিনি ধারাবাহিকে জিম ভ্যান্স চরিত্রে অভিনয়ের জন্য মিনি ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার অর্জন করেন।
বেরেঞ্জার ১৯৪৯ সালের ৩১শে মে ইলিনয় রাজ্যের শিকাগো শহরে এক রোমান ক্যাথলিক পরিবারে জন্মগ্রহণ করেন। তার জন্মনাম থমাস মাইকেল মুর। তার পিতা শিকাগো সান-টাইমসের মুদ্রণকারী ও পর্যটন বিক্রয়কর্মী ছিলেন। তার সুজান নামে এক বোন রয়েছে।
মুর ১৯৬৭ সালে ইলিনয়ের পার্ক ফরেস্টের রিচ ইস্ট হাই স্কুল থেকে পাস করেন। তিনি মিজুরি বিশ্ববিদ্যালয়ের সাংবাদিকতা বিষয়ে পড়াশুনা করেন এবং ১৯৭১ সালে স্নাতক ডিগ্রি অর্জন করেন।
বেরেঞ্জার চারবার বিয়ে করেন এবং তার ছয় সন্তান রয়েছে। তার প্রথম স্ত্রী বারবারা উইলসন। তিনি ১৯৭৬ সালে তাকে বিয়ে করেন এবং ১৯৮৪ সালে তাদের বিবাহবিচ্ছেদ হয়। তাদের দুই সন্তান অ্যালিসন মুর ১৯৭৭ সালে ও প্যাট্রিক মুর ১৯৭৯ সালে জন্মগ্রহণ করে। তার দ্বিতীয় স্ত্রী লিসা উইলিয়ামস। তিনি তাকে ১৯৮৬ সালে বিয়ে করেন এবং ১৯৯৭ সালে তাদের বিবাহবিচ্ছেদ হয়। তাদের তিন কন্যা চেলসি মুর ১৯৮৬ সালে, ক্লোই মুর ১৯৮৮ সালে ও শিলোহ মুর ১৯৯৩ সালে জন্মগ্রহণ করে। তার তৃতীয় স্ত্রী প্যাট্রিসিয়া আলভারান। তিনি তাকে ১৯৯৮ সালে বিয়ে করেন এবং ২০১১ সালে তাদের বিবাহবিচ্ছেদ হয়। তাকে এক কন্যা স্কাউট মুর ১৯৯৮ সালে জন্মগ্রহণ করে। ২০১২ সালের সেপ্টেম্বর মাসে অ্যারিজোনার সেডোনায় তিনি লরা মোরেত্তিকে বিয়ে করেন।
পর্নহাব

পর্নহাব () হল একটি পর্নোগ্রাফিক ভিডিও শেয়ারিং ওয়েবসাইট এবং ইন্টারনেটে সবচেয়ে বড় পর্নোগ্রাফি সাইট। পর্নহাব ২০০৭ সালে মন্ট্রিলে পেশাদার ও অপেশাদার পর্নোগ্রাফি ভিডিও নিয়ে যাত্রা শুরু করে। মন্ট্রিল ছাড়াও পর্নহাব লন্ডন, নিউ ওরিলিয়েন্স, হাস্টন ও সান ফ্রান্সিসকো হতে দাপ্তরিক সেবা প্রদান করে। ২০১০ সালের মার্চে পর্নহাব ম্যানউইন কোম্পানি ক্রয় করে, (এখন মাইন্ডগিক নামে পরিচিত) যা আরও কিছু পর্নোগ্রাফিক সাইট নিয়ে একটি পর্নোগ্রাফিক নেটওয়ার্ক তৈরি করেছে।
পর্নোহাব ২০০৭ সালের ২৫ মে ওয়েব ডেভেলপার ম্যাট কিজার কর্তৃক চালু হয়। মার্চ ২০১১ সালে এই কোম্পানী ফাবিয়ান থাইলমান ম্যানউইন কংলোমিটারের অংশ হিসাবে কিনে নেন, যা এখন মাইন্ডগিক নামে পরিচিত। মাইন্ডগিকের অংশ হিসাবে পর্নহাব রেডটিউব এবং ইউপর্নোর মত সাইট নিয়ে পর্নোগ্রাফির নেটওয়ার্ক তৈরি করেছে।
ভারতীয় বৈদেশিক বাণিজ্য প্রতিষ্ঠান

ইন্ডিয়ান ইনস্টিটিউট অফ ফরেন ট্রেড (আইআইএফটি) একটি স্বশাসিত পাবলিক বাণিজ্য স্কুল যা ১৯৬৩ সালে ভারত সরকার (বাণিজ্য ও শিল্প মন্ত্রণালয়) দ্বারা প্রতিষ্ঠিত হয় বিদেশী বাণিজ্য ব্যবস্থাপনায় পেশাদারিত্ব আনতে সাহায্য করার জন্য এবং উৎপাদন, বিশ্লেষণ ও তথ্য দ্বারা গবেষণা করে মানব সম্পদ উন্নয়নের মাধ্যমে রপ্তানি বৃদ্ধি করার জন্য। এর প্রধান প্রোগ্রামটি হল অন্তর্দেশীয় বাণিজ্যে এমবিএ ডিগ্রী (এমবিএ-আইবি)।
২০০২ সালে আইআইএফটিকে ডীমড বিশ্ববিদ্যালয়ের মর্য্যাদা প্রদান করা হয়। এটি ভারতের বিভিন্ন কেন্দ্রগুলিতে স্বায়ত্তশাসিত প্রবেশিকা পরীক্ষা পরিচালনা করে। 
প্রযুক্তি ব্যবসায়ে ভারতের ক্ষমতার সম্ভাব্য বাস্তবায়ন এবং কিছু প্রাতিষ্ঠানিক জটিলতার কথা তুলে ধরার মূল উদ্দেশ্যের সঙ্গে, আইআইএফটি ভারত সরকারের বৈজ্ঞানিক ও শিল্প গবেষণা বিভাগের আর্থিক ও কারিগরি সহায়তায় আন্তর্জাতিক বাণিজ্য কেন্দ্র প্রতিষ্ঠা করেছে।
এটি এমন একটি প্রতিষ্ঠান যেখানে বিশেষ করে বাণিজ্য ও শিল্প মন্ত্রণালয় এবং বিজ্ঞান ও প্রযুক্তি মন্ত্রণালয়ের আন্তর্জাতিক প্রযুক্তি ব্যবসায়ে সক্রিয় ব্যক্তিদের ভূমিকা সংশ্লেষিত করা হয়। 
ডব্লিউটিও স্টাডিজ সেন্টারটি ১৯৯৯ সালে বিশ্ব বাণিজ্য প্রতিষ্ঠানের আলোচ্য প্রয়োজনীয় তথ্য এবং প্রামাণিক দলিলের স্থায়ী সংগ্রহস্থল হিসাবে প্রতিষ্ঠিত হয়। এটিও ধারণা করা হয় যে কেন্দ্রটি সাধারণভাবে ট্রেড এ এবং বিশেষভাবে ডব্লিউটিও তে মনোনিবেশ করার সাথে সাথে এই ক্ষেত্রে একটি স্বাধীন চিন্তাধারা গড়ে তোলার জন্য একটি গবেষণাস্থলে বিবর্তিত হবে। কেন্দ্রটি পরে ২০০২ সালের নভেম্বর মাসে ইন্ডিয়ান ইনস্টিটিউট অফ ফরেন ট্রেড এ স্থাপিত হয়।
কেন্দ্রটির প্রধান উদ্দেশ্য ওয়ার্ল্ড ট্রেড অর্গানাইজেশনের সাথে সম্পর্কিত বিষয়াবলি নিয়ে ক্রমাগত গবেষণা ও বিশ্লেষণমূলক সহায়তা বাণিজ্য মন্ত্রণালয়কে প্রদান করা। এটির আরও কাজ হল গবেষণা কার্যক্রম পরিচালনা করা, ডব্লুটিও বিষয়ক সম্পর্কিত প্রকাশনা বার করা; সেমিনার, কর্মশালা, নির্দিষ্ট সভা ইত্যাদির আয়োজন করে প্রসার ও দক্ষতা বৃদ্ধি কার্যক্রমগুলি পরিচালনা করা এবং বাণিজ্য সংস্থান কেন্দ্রে বিশ্ব বাণিজ্য সংস্থাগুলির গুরুত্বপূর্ণ দলিলের একটি সংগ্রহস্থল হিসেবে কাজ করা। 
সমগ্রভাবে অর্থনীতিতে এবং বিশেষভাবে বহির্বাণিজ্যে ছোট ও মাঝারি উদ্যোক্তাদের ক্রমবর্ধমান গুরুত্ব দেখে আইআইএফটি একটি পৃথক কেন্দ্র স্থাপনে প্রণোদিত হয়েছে এমএসএমই গবেষণার জন্য ,যা এমএসএমই কার্যক্রমের আন্তর্জাতিকীকরণের জন্য একটি অনুঘটক হিসেবে কাজ করতে পারে। এই কেন্দ্রটি মে, ২০০৫ থেকে কাজ করছে। আইআইএফটির এমএসএমই কেন্দ্রে; প্রশিক্ষণ কর্মসূচী পরিচালনা করে, তথ্যব্যাংকের সহায়তায় বাণিজ্য তথ্য প্রদান করে এমএসএমই বিভাগকে ক্রমাগত সমর্থন প্রদান করা হয় এবং অন্যান্য সংশ্লিষ্ট ও সম্পর্কিত প্রতিষ্ঠানের সাথে সংযোগের জন্য অনুঘটক এই প্রতিষ্ঠানটি।
তুঙ্গ নদী

তুঙ্গ নদী (কন্নড়: ತುಂಗ ನದಿ) দক্ষিণ ভারতে কর্ণাটক রাজ্যের একটি নদী ।এই  নদীর জন্ম হয় মধ্যে পশ্চিম ঘাটে একটি পাহাড় 'বরাহ পর্বতে',যার অন্য নাম "গঙ্গামূলা"।এখান থেকে কর্ণাটক-এর দুটি জেলা চিকমাগালুর ও শিমোগার মধ্যে দিয়ে প্রবাহিত হয়। এটা ১৪৭ কিমি দীর্ঘ এবং শিমোগা শহরের কাছে কুডলির নামক একটি ছোট শহরে ভদ্রা নদীর সাথে সংযুক্ত হয়ে তুঙ্গভদ্রা নদী সৃষ্টি করে। তুঙ্গভদ্রা পূর্বদিকে প্রবাহিত হয়ে অবশেষে কর্ণাটক, তেলেঙ্গানা এবং অন্ধ্রপ্রদেশ সীমান্তের কাছে কৃষ্ণা নদীতে  মিলিত হয়। 
তুঙ্গ নদী জলের মিষ্টতার জন্যে বিখ্যাত এবং সাহিত্যে একে বিশ্বের সবথকে সুমিষ্ট নদী বলে বর্ণনা করা হয়। প্রচলিত কথায় বলা হয় "তুঙ্গ পান, গঙ্গা স্নান" অর্থাৎ গঙ্গার জলে স্নান করা উচিত এবং তুঙ্গর জল পান করা উচিত। তুঙ্গ নদীর উপরে গাজানুর এর কাছে একটি বাঁধ রয়েছে এবং একটি বৃহৎ বাঁধ নির্মিত হয়েছে হসপেটে তুঙ্গভদ্রা নদীর উপরে। 
তুঙ্গর তীরে অনেকগুলি গুরুত্বপূর্ণ মন্দির রয়েছে, তাদের মধ্যে সরবাধিক উল্লেখযোগ্য আদি শঙ্করাচার্য্য দ্বারা প্রতিষ্ঠিত সারদাপীঠ এবং বিদ্যাশঙ্কর মন্দির। আদি শঙ্করাচার্য্য শৃঙ্গেরিতে তার জীবদ্দশায় ১২ থেকে ২২ বছর পর্যন্ত কাটিয়েছেন। তিনি ৮ম শতকে এখানে অদ্বৈত বেদান্ত মঠ প্রতিষ্ঠা করেন। মহান আচার্য কীভাবে এই স্থানের প্রতি আকৃষ্ট হয়েছিলেন, তার বর্ণনাটি আচার্যের দ্বারা পবিত্র শারদম্বার মন্দিরের কাছাকাছি পাথরে লিখিত রয়েছে। চিত্রাঙ্কনটিতে দেখা যায় একটি বিষধর সাপ সূর্যের ঝলসানো তাপ থেকে একটি ব্যাঙকে বাঁচানোর জন্যে ছায়া প্রদান করছে। এই দৃশ্য দেখে তার মনে হয়, তুঙ্গর শান্ত পরিবেশে প্রাকৃতিক শত্রুরাও বন্ধু হয়ে উঠতে পারে, তাই এই স্থানই মন্দির স্থাপনার জন্যে আদর্শ। অভয় দানের এই ঐতিহ্য, ভয় থেকে স্বাধীনতা, এখানে আজও প্রবল ভাবে রক্ষিত; তাই দেখা যায় তুঙ্গর বিশাল মাছগুলি কুডলির ঘাটে সাধারণ ভক্তদের হাত থেকে নির্ভয়ে খাবার নিয়ে যায়। 
পুরাণ মতে তুঙ্গ অত্যন্ত পবিত্র নদী। একটি হিন্দু কিংবদন্তি অনুযায়ী, ঋষি পরশুরাম তার পিতা মহান ঋষি জমদগ্নির আদেশে মাতা রেণুকার শিরশ্ছেদ করার পরে, বিভিন্ন নদীতে ডুবিয়ে রক্তের দাগ ধৌত করার চেষ্টা করেন কিন্ত কোন ভাবেই রক্তের শেষ লেগে থাকা চিহ্ন ধোয়া সম্ভব হয় না; অবশেষে তীর্থহালির নিকটবর্তী তুঙ্গ নদীতে তার কুঠারটি ধোয়ার পরে সেটি রক্তের দাগ মুক্ত হয়। এই কারণে তীর্থহাল্লি রামতীর্থ নামেও পরিচিত। এবং লোকবিশ্বাস অনুযায়ী এই স্থানে তুঙ্গ নদীতে অবগাহন সমস্ত পাপনাশী।
ইশতারলে জেলা

ইশতারলে আফগানিস্তানের দায়কুন্দি প্রদেশের একটি অন্যতম জেলা। অবস্থান অনুযায়ী মূলত জেলাটি দেশটির বিচ্ছিন্ন কেন্দ্রীয় অংশে অবস্থিত। ২০০৫ সালে জেলাটি দায়কুন্দি একটি অংশ হিসেবে গঠন করা হয়েছিল। জনসংখ্যার উপাত্ত অনুযায়ী ইশতারলে জেলার লোকজন মূলত হাজারা সম্প্রদায়েরই বেশি লক্ষ্য করা যায়।
ইউনেস বেলহান্দা

ইউনেস বেলহান্দা (জন্মছ ২৫ ফেব্রুয়ারি ১৯৯০) হলেন ফ্রান্সে জন্মগ্রহণকারী মরক্কোর একজন পেশাদার ফুটবলার, যিনি তুর্কি ক্লাব গালাতাসারায় এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
করীম এল আহমাদি

করীম এল আহমাদি আরুসি (আরবি: كريم الأحمدي; জন্ম: ২৭ জানুয়ারি ১৯৮৫) হলেন মরক্কোর একজন পেশাদার ফুটবলার, যিনি ওলন্দাজ ক্লাব ফেয়েনুর্ড এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ফেয়েনুর্ডের হয়ে এরেডিভিসিতে খেলেন।
এল আহমাদি নেদারল্যান্ডসের জাতীয় যুব দলের হয়ে খেলেছেন, কিন্তু নেদারল্যান্ডসে অনুষ্ঠিত ২০০৫ ফিফা বিশ্ব যুব চ্যাম্পিয়নশিপে মরক্কো জাতীয় দলের প্রতিনিধিত্ব করেছেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
এল আহ্মাদি হচ্ছেন একজন মুসলমান।
ফেয়েনুর্ড
এমবার্ক বুসুফা

মুবারক "এমবার্ক" বুসুফা (, জন্ম: ১৫ আগস্ট ১৯৮৪) হলেন মরক্কোর একজন পেশাদার ফুটবলার, যিনি এমিরাতি ক্লাব আল জাজিরা এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ২০১০ সালে, বেলজীয় গোল্ডেন শ্যু জয়লাভ করেছেন।
বুসুফা ২০১২ আফ্রিকা কাপ অফ নেশন্স এবং ২০১৭ আফ্রিকা কাপ অফ নেশন্সে মরক্কোর প্রতিনধিত্ব করেছেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
হামজা মেন্দিল

হামজা মেন্দিল (জন্ম: ২১ অক্টোবর ১৯৯৭) হলেন মরক্কোর একজন পেশাদার ফুটবলার, যিনি ফরাসি ক্লাব লিলি এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি লিলির হয়ে লিগ ১-এ খেলেন।
মেন্দিল মরক্কোর কাসাব্লাঙ্কায় জন্মগ্রহণ করেছেন। তার বাবা হচ্ছেন একজন আইভরিয়ান এবং তার মা হচ্ছেন মরক্কোর বাসিন্দা। তিনি মরক্কোর বেশ কয়েকটি যুব পর্যায়ের দলের হয়ে খেলেছেন, অতঃপর তিনি ২০১৭ আফ্রিকা কাপ অফ নেশন্সের বাছাইপর্বে সাও তোমের বিরুদ্ধে মরক্কো জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
বাদর বানুন

বাদর বানুন (জন্ম: ৩০ সেপ্টেম্বর ১৯৯৩) হলেন মরক্কোর একজন পেশাদার ফুটবলার, যিনি মরক্কোর ক্লাব রাজা কাসাব্লাঙ্কা এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৭ সালের ৭ই অক্টোবর তারিখে, তিনি ২০১৮ ফিফা বিশ্বকাপ বাছাইপর্বে গাবোনের বিরুদ্ধে ম্যাচে খেলার মাধ্যমে মরক্কো জাতীয় দলের হয়ে আন্তর্জাতিক পর্যায়ে অভিষেক করেন। উক্ত ম্যাচে তিনি মিধি বেনাতিয়ার বদলি খেলোয়াড় হিসেবে মাঠে নেমেছিলেন; উক্ত ম্যাচে মরক্কো ৩–০ গোলে জয়লাভ করে।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
রোমাঁ সাইস

রোমাঁ গেনেম পল সাইস (জন্ম: ২৬ মার্চ ১৯৯০) হলেন মরক্কোর একজন পেশাদার ফুটবলার, যিনি ইংরেজ ক্লাব উলভারহ্যাম্পটন ওয়ান্ডারার্স এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন। এছাড়াও তিনি মাঝে মাঝে একজন মধ্যমাঠের খেলোয়াড় হিসেবেও খেলে থাকেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
আশরাফ হাকিমি

আশরাফ হাকিমি মুহ (; জন্ম: ৪ নভেম্বর ১৯৯৮), আশরাফ নামেই অধিক পরিচিত, হলেন স্পেনে জন্মগ্রহণকারী মরক্কোর একজন পেশাদার ফুটবলার, যিনি ফরাসী পেশাদার লিগের শীর্ষস্তর লিগ ১ ক্লাব পারি সাঁ-জেরমাঁ এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন। যদিও তিনি মূলত একজন রাইট ব্যাক, তবুও তিনি মাঝে মাঝে একজন সেন্ট্রাল ডিফেন্ডার হিসেবেও খেলে থাকেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।.
হাকিমি ২০২৩ সাল পর্যন্ত লিবিয়ান এবং তিউনিসিয়ান বংশোদ্ভূত স্প্যানিশ অভিনেত্রী হিবা আবুকের সাথে বিবাহ বন্ধনে আবদ্ধ ছিলেন। এই দম্পতির দুটি ছেলে রয়েছে, যাদের জন্ম ২০২০ এবং ২০২২ সালে। ২৭ মার্চ ২০২৩ তারিখে, হিবা আবুক তার ইনস্টাগ্রাম অ্যাকাউন্টে একটি বিবৃতি দিয়ে নিশ্চিত করেন যে তারা আগেই আগে আলাদা হয়ে গেছেন এবং বিবাহবিচ্ছেদের প্রক্রিয়ার জন্য অপেক্ষা করছেন।
হাকিমি একজন ইসলাম ধর্মাবলম্বী তথা মুসলিম।
৩ মার্চ ২০২৩-এ, ধর্ষণের অভিযোগে প্যারিসের একজন তদন্তকারী বিচারক হাকিমিকে অভিযুক্ত করেন। তাকে বিচারিক তত্ত্বাবধানে রাখা হয়। তাকে তার কথিত নির্যাতিতার সাথে যোগাযোগ করতে নিষেধ করা হলেও ফ্রান্স ছেড়ে যাওয়ার অনুমতি দেওয়া হয়েছিল।
হাকিমি এবং তার স্ত্রী হিবা আবুক ২০২৩ সালে বিবাহবিচ্ছেদ করেছেন। জানা গেছে যে তাদের বিবাহবিচ্ছেদের প্রক্রিয়া চলাকালীন, হিবা হাকিমির অর্ধেকেরও বেশি সম্পত্তি পাওয়ার জন্য আবেদন করেছিলেন। অসমর্থিত প্রতিবেদনে অনুমান করা হয় হাকিমির সম্পদ তার মায়ের নামে রয়েছে যা জানতে পেরে হিবা "মর্মাহত" হন।
অলকানন্দা নদী

ভারতের উত্তরাখণ্ডের "অলকানন্দা" হিমালয় থেকে উদ্ভূত নদী এবং গঙ্গার দুটি প্রধান উৎসের একটি। এটি উত্তর ভারতের প্রধান নদী এবং হিন্দুধর্মের পবিত্র নদী । জলবিজ্ঞানে বৃহত্তর দৈর্ঘ্য এবং প্রবাহের অনুসারে, অলকানন্দা, গঙ্গার উৎস জলস্রোত হিসাবে বিবেচিত হয়; যদিও হিন্দু ধর্মের এবং সংস্কৃতি অনুসারে অন্য মুখ্য জলস্রোত, ভাগীরথী নদীকে, উৎস প্রবাহ হিসাবে গণ্য করা
উত্তরাখণ্ডের সতোপন্থ এবং ভাগীরথ খড়ক হিমবাহের পাদদেশে ও সঙ্গমস্থলে অলকানন্দা উদ্গত হয় এবং ২১  কিলোমিটার দুরের তিব্বত থেকে আগত উপনদী সরস্বতী নদীর সঙ্গে মানায় মিলিত হয়। মানা থেকে তিন কিলোমিটার দূরে হিন্দু তীর্থযাত্রা বদরিনাথ এর আগে অলকানন্দা প্রবাহিত হয়।
উত্তরাখণ্ডের গুরুত্বপূর্ণ তীর্থযাত্রার ভ্রমণকারী পর্যটকদের জন্য অলকানন্দা নদীটির উৎপত্তি বিশেষ আগ্রহের স্থান। তিব্বতের সীমান্তের ভারতীয় অংশে দক্ষিণ হিমালয় অঞ্চলে অলকানন্দা হিসাবে গঙ্গা দেখা যায়। সতোপন্থ হিমবাহে অলকানন্দার উৎস থেকে ছয় কিলোমিটার উঁচুতে এর স্নাউটের কাছে ৪৩৫০ মিটার উচ্চতায় ত্রিভূজাকৃতি সতোপন্থ হ্রদ আছে এবং এর নামকরণ করা হয় হিন্দু দেবতাত্রয়ী ব্রহ্মা, বিষ্ণু ও শিবের নামে। উত্তরাখণ্ডের উত্তরাঞ্চলীয় পাহাড়ী অঞ্চলে উদ্গত অলকানন্দার সাথে যুক্ত পাঁচ প্রধান উপনদী ক্রমানুসারে ধৌলিগঙ্গা, নন্দকিনী, পিন্ডার, মন্দাকিনী ও ভাগীরথী। দেবপ্রয়াগের শেষ উপনদীতে মিলিত হওয়ার পর নদীটি গঙ্গা নামে পরিচিত। ভাগীরথীর চেয়ে গঙ্গার প্রবাহে অলকানন্দা একটি উল্লেখযোগ্য অংশ অবদান রাখে।
অলকানন্দা নদীপ্রবাহে উচ্চ রাফটিং গ্রেডের কারণে এখানে বিশ্বের অন্যতম উচ্চমানের রাফটিং হয়।. চামোলি, টিহরি, এবং পৌরী জেলার কিছু অংশ অলকানন্দা নদীর জলনির্গমন পথ। 
" 'বদ্রীনাথ' "
বদ্রীনাথ, অলকানন্দা নদীর তীরে অবস্থিত, ভারতের হিন্দুদের জন্য পবিত্র গন্তব্যগুলির মধ্যে একটি। নারায়ণ রেঞ্জের পিছনে অবস্থিত নীলকণ্ঠ শিখর, নর ও নারায়ণ দুই পর্বতশ্রেণী উভয় দিকে এই স্থানটি ঘিরে রয়েছে। " 'পঞ্চ প্রয়াগ' " গাড়োয়াল অঞ্চলের বেশ কয়েকটি নদীর জায়গায় জায়গায়, অলকানন্দার সঙ্গে সঙ্গমস্থলগুলি প্রয়াগ অথবা নদীর পবিত্র সঙ্গমস্থল বলে পরিচিত । এইগুলি হল:
যেমন নদী প্রবাহিত হয়, তেমনি তীরবর্তী শহরগুলো হল বদ্রিনাথ, বিষ্ণুপ্রয়াগ, জোশিমঠ, চামোলি, নন্দপ্রয়াগ, কর্ণপ্রয়াগ, রুদ্রপ্রয়াগ, শ্রীনগর ও দেবপ্রয়াগ রয়েছে। প্রতিটি শহরে উপবাস প্রার্থনা সহ আলকানন্দ অন্য নদীর সাথে মিলিত হন।, রুদ্রপ্রয়াগ, শ্রীনগর ও দেবপ্রয়াগ রয়েছে। প্রতিটি শহরে যার মূল শব্দের শেষে প্রয়াগ যুক্ত আছে, সেখানে অলকানন্দা অন্য নদীর সাথে মিলিত হয়েছে।
মারকোস পেরেজ জিমেনেজ

মারকোস ইয়াজেলিলিটার পেরেজ জিমেনেজ (স্পেনীয় ভাষায়: Marcos Evangelista Pérez Jiménez) (২৫ এপ্রিল, ১৯১৪ - ২০ সেপ্টেম্বর, ২০০১) ভেনেজুয়েলার ভেনেজুয়েলার সামরিক এবং জেনারেল অফিসার ছিলেন ভেনিজুয়েলার সেনাবাহিনী এবং ১৯৫০ থেকে ১৯৫৮ সালের ভেনেজুয়েলার নেতা, ১৯৪৮ থেকে ১৯৫০ সাল পর্যন্ত অনির্বাচিত সামরিক শাসক হিসেবে শাসন করেছিলেন এবং ভেনিজুয়েলা রাষ্ট্রপতি রাষ্ট্রপতি হিসাবে ১৯৫২ থেকে ১৯৫৮
তার শাসনকালের কাল তেলের দাম এর বৃদ্ধি দ্বারা চিহ্নিত করা হয়। তিনি ভেনেজুয়েলার দ্রুত বর্ধমান বস্তির অনেকগুলি নির্মূল করার জন্য পূর্বের প্রোগ্রাম অনুসরণ করেছিলেন, কিন্তু প্রধানত কারাকাসে। জুয়ান ভিসেন্টে গোমেজ, এলিয়াসার লোপেজ কন্ট্রারাজ এবং ঈশাআস মদিনা আগাররাটা সরকারের সময় এই প্রোগ্রামগুলি তৈরি করা হয়েছিল।
মারকোস ইভজেনিলিস্ট পেরেজ জিমিনেজের জন্ম মিশেলেনা, তাচিরা স্টেট -এ। তার পিতা জুয়ান পেরেজ বুস্তাম্যান্ট ছিলেন একজন কৃষক; তার মা, অ্যাডেলা জিমেঞ্জ, একজন স্কুল শিক্ষক পেরেজ জিমেইনেজ তার বাড়ির শহরে এবং কলম্বিয়ার স্কুলে পড়েন, এবং ১৯৩৪ সালে তিনি ভেনিজুয়েলার সামরিক একাডেমী থেকে স্নাতক হন, তার ক্লাসের শীর্ষে। তিনি পরবর্তীকালে চৌরালস মিলিটারি স্কুল পেরু এ। ফ্যাসিলিটেটিং পাবলিক ওয়ার্কস আছিএভেমেন্টস, থাঙ্কস তো টি ওয়ার ইন কোরিয়া. কোরিয়ার যুদ্ধের জন্য জনসাধারণের সাফল্য অর্জনের জন্য ধন্যবাদ। তিনি ভেনেজুয়েলার দ্রুত বর্ধমান বস্তির অনেকগুলি নির্মূল করার জন্য পূর্বের প্রোগ্রাম অনুসরণ করেন, কিন্তু প্রধানত কারাকাসে। জুয়ান ভিসেন্টে গোমেজ, এলিয়াসার লোপেজ কন্ট্ররাস এবং ঈসা মদিনা আংগারিতা সরকার সময়, এই প্রোগ্রাম তৈরি করা হয়েছিল।
১৯৪৫ সালে পেরেজ জিমেনিজ একটি অভ্যুত্থানে অংশগ্রহণ করেছিলেন যা ডেমোক্রেটিক অ্যাকশন, রোওমুলো বিটানকৌর্ট এর প্রতিষ্ঠাতা, বিপ্লবী সরকারের জুনা সভাপতি হিসাবে প্রতিষ্ঠার জন্য সাহায্য করেছিল। সরকার পরে এল ত্রিনিয়ো অ্যাডেকো নামে পরিচিত হয়ে ওঠে। সার্বজনীন ভোটাধিকার প্রদানের সাংবিধানিক পরিবর্তন পরে ১৯৪৭ সালের নির্বাচনে অংশগ্রহন করা হয়েছিল যার ফলে পার্টি সদস্যের নির্বাচন রোমুলো গালগুজ।
অ্যালান ওয়ার্ড

অ্যালান ওয়ার্ড (; জন্ম: ১০ আগস্ট, ১৯৪৭) ডার্বিশায়ারের ড্রোনফিল্ড এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ১৯৬৯ থেকে ১৯৭৬ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার, লিচেস্টারশায়ার এবং দক্ষিণ আফ্রিকান ঘরোয়া ক্রিকেটে বর্ডারের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে অভ্যস্ত ছিলেন তিনি।
১৯৬৬ থেকে ১৯৭৬ সাল পর্যন্ত ডার্বিশায়ারের পক্ষে কাউন্টি ক্রিকেটে অংশগ্রহণ করেন। এরপর ১৯৭৭ থেকে ১৯৭৮ সাল পর্যন্ত লিচেস্টারশায়ারের পক্ষে খেলেন। ডানহাতি ফাস্ট বোলার হিসেবে সুনাম কুড়িয়েছেন। তিনি তার সময়কালে জন স্নো’র বিকল্প ছিলেন। আঘাতে জর্জড়িত থাকায় ও স্বাভাবিক ক্রীড়াশৈলী উপস্থাপনার অভাবে তিনি তার প্রতিশ্রুতিশীলতার স্বাক্ষর রাখতে পারেননি।
১৯৬৬ সালে ডার্বিশায়ারের পক্ষে প্রথম-শ্রেণীর ক্রিকেটে অভিষেক ঘটে অ্যালান ওয়ার্ডের। ১৯৬৯ সালে ইংরেজ প্রথম-শ্রেণীর ক্রিকেট গড়ে শীর্ষস্থান আরোহণ করেন। ফলশ্রুতিতে ১৯৭০ সালে আন্তর্জাতিক দলের সদস্যরূপে গ্যারি সোবার্স ও গ্রেইম পোলক সমৃদ্ধ বহিঃবিশ্ব একাদশের বিপক্ষে খেলার জন্য মনোনীত হন তিনি।
১৯৭৩ সালে সানডে লীগের খেলায় বোলিং করতে অস্বীকৃতি জানান। ফলশ্রুতিতে, ডার্বিশায়ারের অধিনায়ক ব্রায়ান বোলাস তাকে মাঠ থেকে বের করে দেন। ১৯৭৬ সালে অখুশীভরা মন নিয়ে কাউন্টি দল ত্যাগ করেন।
২৪ জুলাই, ১৯৬৯ তারিখে নিউজিল্যান্ডের বিপক্ষে টেস্ট অভিষেক ঘটে অ্যালান ওয়ার্ডের।
১৯৭০-৭১ মৌসুমে রে ইলিংওয়ার্থের নেতৃত্বাধীন ইংরেজ দলের সদস্যরূপে অস্ট্রেলিয়া সফরে যান। ঐ দলটি ওয়ার্ড-স্নো’র উদ্বোধনী বোলিংয়ে আলোকচ্ছটা ছড়ায়। তবে, স্নো একত্রিশ উইকেট নিয়ে ইংল্যান্ডের অ্যাশেজ জয়ে প্রধান ভূমিকা রাখেন। অন্যদিকে ওয়ার্ড আবারও আঘাতের কবলে পড়েন। ফলশ্রুতিতে, বব উইলিসকে তার স্থলাভিষিক্ত করা হয়।
দলের বাইরে অবস্থানের পর ওয়েস্ট ইন্ডিজের বিপক্ষে সিরিজের পঞ্চম টেস্টে অংশ নেন। এটিই তার খেলোয়াড়ী জীবনের শেষ টেস্ট খেলা ছিল। খেলায় তিনি চার উইকেট দখল করলেও ব্যাট হাতে বাঁধার প্রাচীর গড়ে তুলেন। শেষদিনে জয়ের জন্য মরিয়া হয়ে উঠা ওয়েস্ট ইন্ডিয়ান বোলারদের রুখে দিয়ে এক ঘণ্টা ব্যাটিং করলেও শূন্য রানে বিদায় নেন।
১৯৭৬ সালে লিচেস্টারশায়ারে যোগ দেন। কিন্তু দলটিতে কার্যত তিনি তেমন ভূমিকা রাখতে পারেননি। ১৯৭৮ সালে নীরবে প্রথম-শ্রেণীর ক্রিকেটকে চিরতরে বিদায় জানান অ্যালান ওয়ার্ড।
ব্যক্তিগত জীবনে বিবাহিত অ্যালান ওয়ার্ডের ডেভিড ওয়ার্ড নামীয় এক সন্তান ১৯৮১ সালে জন্মগ্রহণ করে। তিনিও প্রথম-শ্রেণীর ক্রিকেটে অংশগ্রহণ করেছেন।
নেইমারের আন্তর্জাতিক গোলের তালিকা

নেইমার দা সিলভা সান্তোস জুনিয়র (; জন্ম ৫ ফেব্রুয়ারি ১৯৯২), সাধারণত নেইমার নামে পরিচিত, একজন ব্রাজিলীয় পেশাদার ফুটবলার, যিনি ফরাসি ক্লাব পারি সাঁ-জেরমাঁ এবং ব্রাজিল জাতীয় দলের হয়ে একজন ফরোয়ার্ড বা উইঙ্গার হিসেবে খেলেন। তাকে আধুনিক বিশ্বের উদীয়মান ফুটবলারদের মধ্যে অন্যতম মনে করা হয়। তিনি ১২৬ ম্যাচে ৭৯ গোল করে ব্রাজিল জাতীয় ফুটবল দলের সর্বকালের সর্বচ্চো গোলদাতা হিসেবে জায়গা করে নেন ।
নেইমার ব্রাজিলের হয়ে মোট চারটি হ্যাটট্রিক করেছেন।
লুংলেই জেলা

ভারতের উত্তরপূর্বাঞ্চলে মিজোরাম রাজ্যের ৮টি জেলার অন্যতম "লুংলেই" জেলা।২০১১ সালের আদমশুমারি অনুযায়ী, জনসংখ্যার বিচারে, আইজলের পরে এটি মিজোরামের দ্বিতীয় বৃহত্তম জেলা।
ক্যাপ্টেন জে শেকসপিয়ারের নেতৃত্বে লুসাই সামরিক অভিযান ১৮৮২ সালের মার্চ মাসে চট্টগ্রাম থেকে লুংলেই (তদানীন্তন লুংলে) পৌঁছায়। তিনজন কর্মকর্তা এবং ২৫০ জন সিপাহী দ্বারা সৈন্যবাহিনী গঠিত হয়। তারা 'ফোর্ট লুঙ্গল' নামে পরিচিত একটি কাঠের কাঠামো নির্মাণ করেছিলেন, এইভাবেই লুংলেইকে ব্রিটিশ শাসনের প্রশাসনিক নিয়ন্ত্রণে রাখা হয়েছিল। দক্ষিণ লুসাই পাহাড়, চট্টগ্রাম বিভাগের অধীনে একটি পৃথক প্রশাসনিক একক গঠিত হয় ১৮৯১ সালের ১লা এপ্রিল এবং ১৮৯৮ সাল পর্যন্ত এর অস্তিত্ব ছিল, যখন উত্তর ও দক্ষিণ লুশাই পাহাড়গুলিকে একত্রিত করে লুসাই পাহাড় জেলা তঈড়ি করা হয় এবং এই জেলাকে আসামের প্রশাসনিক নিয়ন্ত্রণাধীনে রাখা হয় এবং লুংলেই এর জন্যে একজন সাব-ডিভিশনাল অফিসার নিযুক্ত করা হয়। 
১৯৭২ সালের ২১শে জানুয়ারি কেন্দ্রশাসিত অঞ্চল হিসেবে মিজোরাম স্বীকৃত হলে, নবগঠিত তিনটি জেলার অন্যতম হিসেবে লুংলেই প্রতিষ্ঠিত হয়। 
এই জেলার নামকরণ করা হয়, তার সদর দপ্তর লুংলেই-এর নামে। লুংলেই, কখনও কখনও লুংলে-ও বলা হয়ে থাকে।মিজো ভাষায় লুংলেই মানে একটি শিলার সেতু। তাওয়াং নদীর উপনদী ঘাসি নদীর গতিপথে প্রাপ্ত একটি সেতুর মত পাথরের নাম থেকেই জেলার নামকরণ করা হয়েছে। 
লুংলেই জেলাটি উত্তরে মামিত এবং আইজল জেলা, পশ্চিমে বাংলাদেশ, দক্ষিণ লোয়াংলাই জেলা, দক্ষিণ-পূর্ব দিকে সাইহা জেলা, পূর্বদিকে মিয়ানমার ও উত্তর-পূর্বদিকে সেরছিপ জেলা দ্বারা সীমাবদ্ধ। জেলার আয়তন ৪৫৭৮ বর্গকিলোমিটার। আয়তনের বিচারে এটি মিজোরামের বৃহত্তম জেলা। লুংলেই টাউন হল জেলার প্রশাসনিক সদর দপ্তর। 
জেলাটিতে ৩টি প্রধান মহকুমা রয়েছেঃ নাহতিহাল, লুংলেই এবং লাবুং।জেলাটিতে মোত ৭টি বিধানসভা কেন্দ্র রয়েছেঃ দক্ষিণ তুইপুই, লুংলেই উত্তর, লুংলেই পূর্ব, লুংলেই পশ্চিম, লুংলেই দক্ষিণ, থোরাং এবং পশ্চিম তুইপুই।
২০১১ সালের আদমশুমারি অনুযায়ী লুংলেই জেলার জনসংখ্যা ১৬১,৪২৮ জন যা প্রায় সেন্ট লুসিয়া. রাষ্ট্রের সমান। জনসংখ্যার বিচারে ভারতের ৬৪০টি জেলার মধ্যে লুংলেই-এর অবস্থান ৫৯৭তম। জনসংখ্যার ঘনত্ব  ।২০০১-২০১১র দশকে জেলার জনসংখ্যা বৃদ্ধির হার  ছিল ১৭.৬৪%। লুংলেই এর লিঙ্গ অনুপাত প্রতি 1000 পুরুষে ৯৪৭ জন মহিলা এবং সাক্ষরতার হার এর ৮৮.৮৬%.
মিজোরামের দ্বিতীয় রাজধানী লুংলেই, আকাশপথ ও রেলপথ দ্বারা সংযুক্ত নয়। নিকটতম বিমানবন্দর হল লেংপুই বিমানবন্দর এবং নিকটবর্তী রেল জংশন শিলচর জংশন। 
জাতীয় সড়ক ৫৪-এর মাধ্যমে কেবলমাত্র সেরছিপ এবং থেনজালের মাধ্যমে আইজলের সাথে সংযুক্ত। আইজল যাওয়ার জন্যে দিন ও রাতে সর্বদাই ট্যাক্সি এবং বাস পরিষেবা পাওয়া যায়। লুঙ্গলাই এবং আইজলের দূরত্ব
প্রায় ১৭৫ কিলোমিটার।
জল ভরার গান

জল ভরার গান বাংলার পল্লী অঞ্চলের একধরনের ব্যবহারিক (functional) বা আনুষ্ঠানিক সংগীত। মূলত বাঙালি হিন্দু বিবাহের বিভিন্ন স্ত্রী-আচার পালনের জন্য নদী বা পুকুর থেকে জল আনার সময়ে এয়োতি মহিলারা একত্রে এই গান গেয়ে থাকেন।
বাঙালি হিন্দুসমাজে বিবাহের দিনে বর ও কনে উভয়কে বিবাহের আগে নিজ নিজ বাড়িতে স্নান করানোর জন্য বিজোড় সংখ্যায় (সাধারণত ৫, ৭, ৯ জন) সধবা মহিলারা একত্রে কলসী কাঁখে, বরণকূলা ও অন্যান্য বিবাহ-সম্পর্কিত সরঞ্জাম হাতে নিয়ে পুকুর বা নদীর ঘাটে জল আনতে যান; তখন তারা উলুধ্বনি ও শঙ্খধ্বনি সহযোগে এক ধরনের হালকা চালের চটুল অঙ্গের গান পরিবেশন করেন — যা "জল ভরার গান" নামে পরিচিত।
এই গানের কথা প্রধানত রাধা-কৃষ্ণবিষয়ক, তবে হালকা রসিকতাও এতে স্থান পায় এবং এই গান গাইবার রীতি কেবল স্ত্রী-সমাজেই সীমাবদ্ধ। এই ধরনের ব্যবহারিক সঙ্গীতের বৈশিষ্ট্য হল, এগুলি অনুষ্ঠান ব্যতীত অন্যসময় গীত হয় না। এরূপ একটি গানের নমুনা —
<poem>
"ওগো, সাঁঝের বেলা কে তোরে
কে, জল আনতে বইলাছে।
ঘরের জল বাইরে ফেলে
না জানি কোন কালার
কে, জল আনতে বইলাছে।"
</poem>
বাঙালি নাম

বাঙালি ব্যক্তিদের নাম সাধারণত ব্যক্তির ধর্মের উপর ভিত্তি করে হয়। ভারত ও বাংলাদেশের বাঙালীদের ব্যবহৃত নামসমূহ সাধারণভাবে আরবি, সংস্কৃত বা পালির মত অন্য ভাষা থেকে আগত কিন্তু এগুলোর ব্যবহার, বানান ও উচ্চারণ বাংলা ভাষা অনুযায়ী করা হয়। 
ভারত ও বাংলাদেশে বসবাসকারী বা জন্মগ্রহণকারী অধিকাংশ বাঙালি ব্যক্তির দুটি দেওয়া নাম থাকে: একটি ভাল নাম, যা সকল বৈধ কাগজপত্রে ব্যবহার করে এবং একটি ডাক নাম বা নিজ নাম, যা পরিবারের লোকজন এবং নিকটাত্মীয় ও বন্ধু বান্ধবরা তাকে সম্বোধন করতে ব্যবহার করে।
কাল তিওদোর দ্রায়া

কাল তিওদোর দ্রায়া (ডেনীয়: [kɑːˀl teːodoɐ̯ ˈdʁɑjɐ]; ৩রা ফেব্রুয়ারি ১৮৮৯ - ২০শে মার্চ ১৯৬৮) ছিলেন একজন ডেনীয় চলচ্চিত্র পরিচালক। তিনি কাল ত. দ্রায়া নামে অধিক পরিচিত ছিলেন। অনেক চলচ্চিত্র সমালোচক ও চলচ্চিত্র নির্মাতারা তাকে চলচ্চিত্র শিল্পের অন্যতম সেরা পরিচালক বলে অভিহিত করেন। তার সর্বজন পরিচিত চলচ্চিত্রগুলো হল "লা পাসিওঁ দ্য জান দার্ক" (১৯২৮), "ভাম্পির" (১৯৩২), "ভ্রেদেন্স দাগ" (১৯৪৩), "ওরেথ" (১৯৫৫) এবং "গেরত্রুদ" (১৯৬৪)।
দ্রায়া ১৮৮৯ সালের ৩রা ফেব্রুয়ারি ডেনমার্কের কোপেনহেগেনে জন্মগ্রহণ করেন। তিনি জোসেফিন বের্নহার্দিন নিলসন নামে অবিবাহিত স্ক্যানীয় পরিচারিকা ও তার মনিব জেন ক্রিশ্চিয়ান তর্পের বিবাহ বহির্ভূত সম্পর্কে তার জন্ম হয়। তর্প ছিলেন সুইডেনে বসবাসকারী ডেনীয় কৃষক। তার জন্মের পর তর্প দত্তক গ্রহীতার খোঁজ করেন। দ্রায়া প্রথম দুই বছর একটি অনাথালয়ে কাটান। পরে কাল তিওদোর দ্রায়া নামে এক মুদ্রাঙ্কণবিদ ও তার স্ত্রী ইঙ্গার মারি (জন্মনাম: ওলসেন) তাকে দত্তক নেয়। তার দত্তক গ্রহণকারী পিতার নামে তার নামকরণ করা হয়। ডেনীয় রীতি অনুসারে নামের সাথে "সিনিয়র" বা "জুনিয়র" যুক্ত করে দুজনকে আলাদা করার বিধান নেই।
যুবক বয়সে দ্রায়া সাংবাদিক হিসেবে তার কর্মজীবন শুরু করেন। কিন্তু পরে তিনি চলচ্চিত্র শিল্পে নির্বাক চলচ্চিত্রের শিরোনাম পত্র লেখার কাজে যোগ দেন এবং এই ধারাবাহিকতায় চিত্রনাট্য রচনা শুরু করেন। ১৯১৩ সালে তাকে নর্ডিস্ক চলচ্চিত্রে কাজ করার জন্য ডাকা হয়।
তার প্রথম চলচ্চিত্র পরিচালনার প্রচেষ্টা সীমিত সাফল্য আসে। তিনি ডেনমার্ক ছেড়ে ফরাসি চলচ্চিত্র শিল্পে কাজ করার জন্য ফ্রান্স চলে যান। সেখানে তিনি ফ্রান্সে শৈল্পিক নির্মাণের সাথে জড়িত জঁ ককতো, জঁ হ্যুগো ও অন্যান্যদের সাথে সাক্ষাৎ করেন। ১৯২৮ সালে তিনি তার প্রথম ধ্রুপদী চলচ্চিত্র "লা পাসিওঁ দ্য জান দার্ক" নির্মাণ করেন। দ্রায়া তার পরবর্তী চলচ্চিত্র নির্মাণের জন্য বারোঁ নিকলাস দ্য গুঞ্জবুর্গের কাছ থেকে অর্থায়ন গ্রহণ করেন। তার পরবর্তী চলচ্চিত্র "ভাম্পির" ১৯৩২ সালে মুক্তি পায়। চলচ্চিত্রটির বেশির ভাগ অংশই নির্বাক ছিল, তবে এতে ইংরেজি, ফরাসি ও জার্মান ভাষা সংবলিত কিছু বিরল ও রহস্যময় সংলাপ ছিল।
জামালপুর শাহী মসজিদ

জামালপুর শাহী মসজিদ বাংলাদেশের গাইবান্ধা জেলার সাদুল্লাপুর উপজেলার একটি মসজিদ।
গাইবান্ধা জেলার সাদুল্লাপুর উপজেলার অন্তর্গত বড় জামালপুর গ্রামে অবস্থিত। উপজেলা সদর হতে ৬ কিলোমিটার পশ্চিমে অবস্থিত মসজিদটি ।
লোকমুখে শোনা যায় ৯৩০ সালে পারস্য থেকে ধর্ম প্রচারের উদ্দেশ্যে আসা হযরত শাহজামাল (র:) এর হাতেই নির্মিত হয় এই ঐতিহাসিক মসজিদ। তার নামানুসারে জামালপুরের ও নামকরণ করা হয়।
মুসলিম সাম্রাজ্যের পতনের পর ইংরেজ শাসন আমলে মসজিদটি প্রাকৃতিক দুর্যোগে মাটির নিচে চাপা পড়ে। মসজিদ এলাকায় লোকবসতি না থাকায় বনজঙ্গল আচ্ছন্ন হয়ে মসজিদটি ঢাকা পড়ে। গত ৬০ দশকের প্রথম দিকে গাইবান্ধা মহকুমা প্রশাসক হক্কানী কুতুবউদ্দিন নামে এক ধর্মপ্রাণ ব্যক্তি এসডিও হিসাবে দায়িত্ব পাওয়ার পর স্থানীয় লোকদের কাছে শাহী মসজিদটির ইতিকথা শোনেন। লোকজনের কথা শুনে তিনি স্থানীয় জনগণের সহযোগিতায় মসজিদটি অনুসন্ধান করতে থাকেন। কিন্তু মসজিদটির জায়গায় বিশাল বটবৃক্ষ গজিয়ে ওঠায় মসজিদটি বটবৃক্ষের আড়ালে ঢাকা পড়ে গিয়েছিল। হঠাৎ একদিন প্রচন্ড এক ঝড়ে বটবৃক্ষটি ভেঙ্গে পড়লে স্থানীয় লোকজন মসজিদটি দেখতে পায়। সেই থেকে মানুষ মসজিদটিকে গায়েবী মসজিদ হিসাবে অবহিত করে। জামালপুর গায়েবী মসজিদের সামনে একটি বিশাল আকারের দীঘিও দৃশ্যমান হয়ে ওঠে। কথিত আছে আজ হতে সাতশত বছর পূর্বে এ এলাকায় খিরোধর (গঞ্জিও) নামে এক অত্যাচারী হিন্দু রাজা ছিলেন। তিনি ছিলেন তিনটি স্টেটের মালিক। সেই খিরোধর রাজার পাইক-পেয়াদা ছিল অনেক। রাজার পাইক-পেয়াদারা প্রজাদের উপর অমানবিক নির্যাতন চালাত। পক্ষান্তরে প্রজারা রাজার নির্যাতন নিরবে সহ্য করত। লোকমুখে কথিত আছে, এমনি সময় সিলেটের কামেল ব্যক্তি হযরত শাহজামাল চৌধুরী (র:) স্বপরিবারে এ এলাকায় আগমন করেন বলে । সেই থেকে মসজিদটির নামকরণ হয় শাহজামাল শাহী মসজিদ এবং ইউনিয়নের নামকরণ জামালপুর হয় বলে জনশ্রুতি আছে।
জনসংখ্যা বৃদ্ধি পাওয়ায় এলাকাবাসী মূল অবকাঠামো ঠিক রেখে মসজিদের সামনের অংশে বারান্দা নির্মাণ করে মসজিদের মেঝে সমপ্রসারণ করেছে।মসজিদের পাশেই রয়েছে একটি মাজার। মাজারটি হযরত শাহ জামাল এর বলে জনশ্রুতি রয়েছে।
মসজিদের মুল অবকাঠামোর কিছুটা ভুগর্ভে চলে গেলেও এখনো মাথা উঁচু করেই আমাদের ঐতিহ্যকে জানান দেয়। মসজিদের পাশেই বিশাল আকৃতির একটি দীঘি মসজিদ এর সৌন্দর্য কে করেছে আর বিকশিত।
৩ নভেম্বর ১৯৭৫-এ বাংলাদেশে অভ্যুত্থান

১৯৭৫ সালের ৩রা নভেম্বর ব্রিগেডিয়ার খালেদ মোশাররফ শেখ মুজিবুর রহমানের খুনিচক্রকে ক্ষমতার আসন থেকে উৎখাত করার জন্য একটি রক্তপাতহীন সামরিক অভ্যুত্থান সংঘটিত করেন।
বাংলাদেশের রাষ্ট্রপতি শেখ মুজিবুর রহমান ১৯৭৫ সালের ১৫ই আগস্ট সৈয়দ ফারুক রহমানের নেতৃত্বে কতিপয় অসন্তুষ্ট ও উচ্চাভিলাষী জুনিয়র অফিসারদের সংঘটিত অভ্যুত্থানে নিহত হন। শেখ মুজিবুর রহমান ১৯৭১ সালে বাংলাদেশের স্বাধীনতা যুদ্ধে নেতৃত্ব দিয়েছিলেন। তিনি বাংলাদেশের প্রতিষ্ঠাতা রাষ্ট্রপতি ও মুজিবনগর সরকারপ্রধান (বাংলাদেশী প্রবাসী সরকার) ছিলেন। ১৯৭২ সালে জাতীয় রক্ষীবাহিনী প্রতিষ্ঠা, ১৯৭৪ সালের ভয়াবহ দুর্ভিক্ষ ও ৭ জুন ১৯৭৫ বাংলাদেশ কৃষক শ্রমিক আওয়ামী লীগ (বাকশাল) প্রতিষ্ঠা করে একদলীয় গণতন্ত্র প্রথা চালু করেন। শেখ মুজিবুর রহমানের এসব পদক্ষেপ বাংলাদেশে সমাদৃত হয়নি। খন্দকার মোশতাক আহমেদ শেখ মুজিবুর রহমানের মন্ত্রীসভার বাণিজ্যমন্ত্রী ছিলেন। শেখ মুজিবুর রহমানের হত্যাকাণ্ডের পর তিনি ১৫ই আগস্ট অভ্যুত্থানের সাথে জড়িত অফিসারদের সমর্থন করেন এবং নিজেকে বাংলাদেশের রাষ্ট্রপতি ঘোষণা করেন।
ব্রিগেডিয়ার খালেদ মোশাররফ পাকিস্তান সেনাবাহিনীর একজন বাঙালি অফিসার ছিলেন। মুক্তিযুদ্ধ শুরু হওয়ার কিছুদিনের মধ্যেই তিনি মুক্তিবাহিনীতে যোগদান করেন। তিনি মুজিবনগর সরকার কর্তৃক মুক্তিবাহিনীর ২ নং সেক্টর কমাণ্ডার হিসেবে নিযুক্ত হন। যুদ্ধে তিনি মাথায় বুলেটের আঘাত পান এবং ভারতের লখনউতে চিকিৎসা নেন। বাংলাদেশ স্বাধীন হওয়ার পর তিনি বাংলাদেশ সরকার কর্তৃক বীর উত্তম উপাধিতে ভূষিত হন। ১৯৭৫ সালে তিনি বাংলাদেশ সেনাবাহিনীর চীফ অফ জেনারেল স্টাফের দায়িত্ব পালন করেন।
ওমর তরিজোস

ওমর এফ্রেনিয়ান টেরিজোস হেরেরা (১৩ ফেব্রুয়ারি, ১৯২২ - জুলাই ৩১, ১৯৮১), ওমর তরিজোস নামে আরো সাধারণভাবে পরিচিত, পানামায়ার কমান্ডার এবং পানামা (ন্যাশনাল গার্ডের সামরিক) এবং ১৯৬৮ থেকে ১৯৮১ সাল পর্যন্ত পানামা এর স্বৈরশাসক। তোরিজস কখনোই আনুষ্ঠানিকভাবে পানামা রাষ্ট্রপতির প্রধানের তালিকা পানামা রাষ্ট্রপতি ছিল না, বরং এর পরিবর্তে "পানামাওয়ের সর্বোচ্চ নেতা" বিপ্লব "এবং" সরকারি প্রধান সুপ্রিম। তোরিজস একটি "অভ্যুত্থানের 'এটত" ক্ষমতায় অধিষ্ঠিত হন এবং বেশ কয়েকটি সামাজিক সংস্কার প্রতিষ্ঠা করেন এবং তার শাসনটি প্রগতিশীলতা প্রগতিশীল বলে বিবেচিত হয়।
১৯৬৭ সালের টোরিজিওস-কার্টার চুক্তি নিয়ে আলোচনার জন্য সর্বাধিক পরিচিত ট্র্রিজস যে পানামা খালের উপর পানামা সম্পূর্ণ সার্বভৌমত্ব প্রদান করেছে দুই চুক্তির নিশ্চয়তা ছিল যে ১৯৯৯ সালের পর পানামা খালের নিয়ন্ত্রণ পানামা লাভ করবে, যেটি ১৯০৩ সাল নাগাদ মার্কিন যুক্তরাষ্ট্রের কাঁধের নিয়ন্ত্রণ ছিল। ৩১ ডিসেম্বর, ১৯৯৯ তারিখে চুক্তির চূড়ান্ত পর্যায়ে মার্কিন যুক্তরাষ্ট্র পানামার নিয়ন্ত্রণ হারাল ক্যানাল এবং পানামা খাল অঞ্চল কি ছিল সব এলাকায়।
তার ছেলে মার্টিন ট্যারিজোস প্রেসিডেন্ট নির্বাচিত হন এবং টো০৪ থেকে ২০০৯ সাল পর্যন্ত চাকরি করেন।
তরিজোস সান্টিয়াগো, পানামা সান্টিয়াগো ভার্গাস প্রদেশে জন্মগ্রহণ করেন, এগারো শিশুদের ষষ্ঠ। তার পিতা জোসে মারিয়া টারিজস প্রাথমিকভাবে কলোম্বিয়া থেকে এসেছিলেন এবং শিক্ষক হিসেবে নিয়োগ পেয়েছিলেন। তিনি স্থানীয় জুয়ান ডেমোস্টেনেস আওসেমেনা স্কুলে শিক্ষিত হন এবং আঠারো বছর বয়সে সান সালভাদর সামরিক একাডেমীকে বৃত্তি প্রদান করেন। তিনি একটি দ্বিতীয় লেফটেন্যান্ট হিসাবে কমিশন সঙ্গে স্নাতক। তিনি ১৯৫২ সালে ন্যাশনাল গার্ড (প্যারামেরিয়া সামরিক বাহিনী), ন্যাশনাল গার্ড (গার্ডিয়া নাসিওনাল) মিলনায়তনে যোগ দিয়েছিলেন। ১৯৫৬ সালে তিনি ক্যাপ্টেন পদে উন্নীত হন এবং ১৯৬০ সালে তিনি প্রধান পদে উন্নীত হন। তিনি স্কুল অফ দ্য স্কুল অফ আমেরিকা ১৯৬৫ সালে। তিনি ১৯৬৬ সালে ন্যাশনাল গার্ডের নির্বাহী সচিব হন।
হ্যাটি ম্যাকড্যানিয়েল

হ্যাটি ম্যাকড্যানিয়েল (ইংরেজি: Hattie McDaniel; জন্ম: ১০ই জুন ১৮৯৫ - ২৬শে অক্টোবর ১৯৫২) ছিলেন একজন মার্কিন অভিনেত্রী, গায়িকা-গীতিকার ও কৌতুকাভিনেত্রী। তিনি "গন উইথ দ্য উইন্ড" (১৯৩৯) চলচ্চিত্রে "মামি" চরিত্রে অভিনয়ের জন্য সর্বাধিক পরিচিত। এই চরিত্রে অভিনয় করে তিনি শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। তিনি প্রথম আফ্রো-মার্কিন অভিনয়শিল্পী হিসেবে একাডেমি পুরস্কার লাভ করেন।
চলচ্চিত্রে অভিনয়ের পাশাপাশি তিনি বেতারে ও টেলিভিশনে কাজ করেছেন। তিনি প্রথম কৃষ্ণাঙ্গ নারী হিসেবে মার্কিন যুক্তরাষ্ট্রের বেতার গান গেয়েছেন। তিনি তিন শতাধিক চলচ্চিত্রে অভিনয় করেছেন, কিন্তু ৮০ বা তার কিছু বেশি চলচ্চিত্রে তার নাম পর্দায় প্রদর্শিত হয়েছে।
হলিউড ওয়াক অব ফেমে ম্যাকড্যানিয়েলের নামাঙ্কিত দুটি তারকা রয়েছে, প্রথমটি বেতারে তার অবদানের জন্য ৬৯৩৩ হলিউড বলেভার্ডে এবং অপরটি চলচ্চিত্রে অভিনয়ের জন্য ১৭১৯ ভাইন স্ট্রিটে অবস্থিত। ১৯৭৫ সালে ব্ল্যাক ফিল্মমেকার্স হল অব ফেমে তার নাম অন্তর্ভুক্ত করা হয় এবং ২০০৬ সালে প্রথম কৃষ্ণাঙ্গ অস্কার বিজয়ী হিসেবে তার সম্মানার্থে মার্কিন যুক্তরাষ্ট্রের ডাকটিকেট উন্মুক্ত করা হয়।
ম্যাকড্যানিয়েল ১৮৯৩ সালের ১০ই জুন ডেনভারে জন্মগ্রহণ করেন। তিনি তার পিতামাতার ১৩ সন্তানের মধ্যে সর্বকনিষ্ঠ। তার মাতা সুজান হোলবার্ট (১৮৫০-১৯২০) একজন গসপেল সঙ্গীতশিল্পী ছিলেন এবং তার পিতা হেনরি ম্যাকড্যানিয়েল (১৮৪৫-১৯২২) ১২২তম মার্কিন কৃষ্ণাঙ্গ সৈন্যদলের হয়ে গৃহযুদ্ধে অংশগ্রহণ করেন। ১৯০০ সালে তাদের পরিবার কলোরাডোয় চলে যায়, সেখানে প্রথমে ফোর্ট কলিন্সে ও পরে ডেনভারে বসবাস করে। ম্যাকড্যানিয়েল ১৯০৮ থেকে ১৯১০ পর্যন্ত ডেনভার ইস্ট হাই স্কুলে পড়াশোনা করেন। ১৯০৮ সালে তিনি উইমেন্স ক্রিশ্চিয়ান টেম্পারেন্স ইউনিয়নের পৃষ্ঠপোষকতায় আয়োজিত আবৃতি প্রতিযোগিতায় অংশগ্রহণ করেন এবং প্রথম স্থান অর্জন করেন। তার ভাই স্যাম ম্যাকড্যানিয়েল (১৮৮৬-১৯৬২) "হেভেনলি ডেজ"-এ বাটলার চরিত্রে অভিনয় করেন। তার বোন ইটা ম্যাকড্যানিয়েলও একজন অভিনেত্রী।
দাভিদ ওসপিনা

দাভিদ ওসপিনা রামিরেজ (, জন্ম: ৩১ আগস্ট ১৯৮৮) হলেন একজন কলম্বিয় পেশাদার ফুটবলার, যিনি প্রিমিয়ার লিগ ক্লাব আর্সেনাল ফুটবল ক্লাব এবং কলম্বিয়া জাতীয় দলের হয়ে একজন গোলরক্ষক হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত কলম্বিয়ার ২৩ সদস্যের চূড়ান্ত দলে স্থান পান।
আতলেতিকো নাসিওনাল
আর্সেনাল
কলম্বিয়া
ফারুক বিন মুস্তফা

ফারুক বিন মুস্তফা (জন্ম: ১ জুলাই ১৯৮৯) হলেন তিউনিসিয়ার একজন পেশাদার ফুটবলার, যিনি সৌদি পেশাদার লিগ ক্লাব আল-শাবাব এবং তিউনিসিয়া জাতীয় দলের হয়ে একজন গোলরক্ষক হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
শিম্পাঞ্জি - মানুষের শেষ সাধারণ পূর্বপুরুষ

শিম্পাঞ্জি - মানুষের শেষ সাধারণ পূর্বপুরুষ (chimpanzee–human last common ancestor) বা CHLCA হচ্ছে Hominini ট্রাইব এর "Homo" (মানুষ) এবং "Pan" (শিম্পাঞ্জী) - উভয় গণেরই শেষ সাধারণ পূর্বপুরুষ। জটিল সংকর প্রজাত্যায়ন এর কারণে, এই ঐতিহাসিক প্রাণীর উপস্থিতির নির্দিষ্ট সময়কাল বলা সম্ভব নয়। ১৩ মিলিয়ন বছর পূর্বে; মায়োসিন যুগে শিম্পাঞ্জি ও মানুষের জনগোষ্ঠী একে অপর থেকে বিচ্ছিন্ন হয়। কিন্তু এর সংকরায়ন ৪ মিলিয়ন বছর পূর্ব অর্থাৎ প্লায়োসিন যুগ পর্যন্ত চলতে থাকে।
দেখা যায় প্যান থেকে হোমো গণে প্রজাত্যায়ন ছিল একটি দীর্ঘ প্রক্রিয়া। প্যাটারসন (২০০৬) এর মতে, প্রাথমিক বিচ্যুতির পর, এই দুই জনগোষ্ঠীর মধ্যে সংকরায়ন ঘটে, এবং এরকম পর্যায়ক্রমিক বিচ্যুতি ও সংকরায়ন আরও কয়েক মিলিয়ন বছর পর্যন্ত চলতেই থাকে। শেষ মায়োসিন ও প্রাথমিক প্লায়োসিন যুগের কোন সময়ে, মানব ক্ল্যাডের প্রথম সদস্যরা "Pan" গণ হতে চূড়ান্তভাবে বিচ্ছিন্ন হয়ে যায়, যা ১৩ মিলিয়ন বছর পূর্বের সময়কাল থেকে ৪ মিলিয়ন বছর পূর্বের সময়কালের মধ্যে ঘটেছিল। ওয়াকালি পরবর্তী সময়ে ঘটা সংকরায়নের যুক্তিকে অস্বীকার করেন।
রিচার্ড র‍্যাংহাম (২০০১) বলেন CHLCA ("শিম্পাঞ্জি - মানুষের শেষ সাধারণ পূর্বপুরুষ") প্রজাতির সাথে কমন শিম্পাঞ্জী ( "Pan troglodytes" শিম্পাঞ্জী এর বর্তমান দুটি প্রজাতির মধ্যে একটি) এর সাদৃশ্য অনেক। এদের সাদৃশ্য এতটাই বেশি যে একে "Pan" গণ (শিম্পাঞ্জী এর গণ) এর একটি সদস্য হিসেবেই গণ্য করা যায়, এবং এদেরকে "Pan prior" শ্রেণীকরনী নামটি দেয়া যায়। যাই হোক, এই পর্যন্ত CHLCA বা "Pan prior" এর কোন সদ্যস্যের ফসিলকে শনাক্ত করা যায় নি।
মানব জিনগত গবেষণায়, CHLCA-কে মানব জনগোষ্ঠীর সিঙ্গল-নিউক্লিওটাইড পলিমরফিজম (SNP) রেট নির্ণয় করতে এংকর পয়েন্ট হিসেবে কাজে লাগানো হয়, যেখানে শিম্পাজীকে বহির্গোষ্ঠী হিসেবে, অর্থাৎ "Homo sapiens" এর সবথেকে বেশি জিনগত সদৃশ অদ্যাপি বর্তমান প্রজাতি হিসেবে ধরা হয়।
নিরাপত্তা বন্ধনী

নিরাপত্তা বন্ধনী ( বা Safety belt) মোটরচালিত যানবাহনে আরোহীদের নিরাপত্তার জন্য ব্যবহৃত একটি সরঞ্জাম। নিরাপত্তা বন্ধনী গাড়ির সাথে অন্য কোনও কিছুর সংঘর্ষের সময় কিংবা গাড়ি হঠাৎ থেমে গেলে বা উলটে গেলে আরোহীর শরীর সামনে বা অন্য কোনও দিকে ছিটকে গুরুতর আঘাতপ্রাপ্ত হবার সম্ভাবনা অনেকাংশে হ্রাস করে। নিরাপত্তা বন্ধনীর সুবাদে আরোহী মৃত্যু বা গুরুতর জখমের হাত থেকে রক্ষা পান। নিরাপত্তা বন্ধনীর কারণে গাড়ির বহিঃস্থ সংঘর্ষের ফলশ্রুতিতে গাড়ির অভ্যন্তরে গৌণ অভিঘাতের (Secondary impact) সম্ভাবনা কমে যায়। এছাড়াও এটি গাড়ি-আরোহীর দেহকে সঠিক অবস্থানে ধরে রাখে, যাতে গাড়ির ভেতরে আঘাতরোধী বাতাসথলির (Airbag) সর্বোচ্চ কর্মক্ষমতা নিশ্চিত হয়।
গাড়ি রাস্তায় চলার সময় গাড়ির চালক ও আরোহী উভয়েই গাড়ির সমান দ্রুতিতে ভ্রমণ করে। যদি গাড়ির চালক হঠাৎ গাড়ি থামিয়ে দেয়, বা গাড়িটি কোনও কিছুর সাথে সংঘর্ষে লিপ্ত হয়, তাহলে গাড়িটির গতিবেগ দ্রুত হ্রাস পায়, কিন্তু আরোহী ও চালকের দেহ দুর্ঘটনা-পূর্ববর্তী বেগেই সামনে যেতে চায়। নিরাপত্তা বন্ধনী চালক ও আরোহীর দেহে বিপরীতমুখী বল প্রয়োগ করে, ফলে তারা গাড়ি থেকে ছিটকে বাইরে বেরিয়ে যেতে পারে না, কিংবা গাড়ির অভ্যন্তরভাগের সাথে লেগে আঘাতপ্রাপ্ত হয় না। নিরাপত্তা বন্ধনীকে মৌলিক লাগাম ব্যবস্থাগুলির (Primary Restraint Systems) একটি হিসেবে গণ্য করা হয়, কেননা এটি গাড়ির আরোহীর নিরাপত্তায় অপরিহার্য ভূমিকা পালন করে।
সিয়াম বিন ইউসেফ

সিয়াম বিন ইউসেফ (; জন্ম: ৩১ মার্চ ১৯৮৯) হলেন তিউনিসিয়ার একজন পেশাদার ফুটবলার, যিনি তুর্কি ক্লাব কাসুমপাশা এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ০২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
ইয়োহান বেনালুয়ান

ইয়োহান বেনালুয়ান (; জন্ম: ২৮ মার্চ ১৯৮৭) হলেন তিউনিসিয়ার একজন পেশাদার ফুটবলার, যিনি প্রিমিয়ার লিগ ক্লাব লেস্টার সিটি ফুটবল ক্লাব এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
ট্রাইব (জীববিজ্ঞান)

জীববিজ্ঞানে, ট্রাইব বলতে একটি শ্রেণীকরনী পদমর্যাদা বোঝায় যা গণ এর উপরে এবং গোত্র ও উপগোত্র এর নিচে অবস্থিত। কখনও কখনও একে একাধিক সাবট্রাইবে ভাগ করা হয়।
প্রাণিবিদ্যায়, ট্রাইব এর উদাহরণের মধ্যে আছে (ছাগল-এন্টিলোপ এর ট্রাইব), (মানুষ সহ অন্যান্য হোমিনিনদের ট্রাইব), (বাম্বলবি এর ট্রাইব) এবং (টুনা মাছের ট্রাইব)। এই পদের শেষে "-ini" যুক্ত হয়। কয়েকজন বিজ্ঞানী মানুষের ট্রাইব Hominini-কে কয়েকটি সাবট্রাইবে বিভক্ত করেছেন। এর মধ্যে একটি সাবট্রাইব হল যা মানুষদের নিয়ে গঠিত। সাবট্রাইবের শেষে "-ina" যুক্ত হয়।
উদ্ভিদবিজ্ঞানে, ট্রাইবের উদাহরণের মধ্যে পড়ে এবং । এক্ষেত্রে ট্রাইবের শেষে "-eae" যুক্ত হয়। Hyacintheae-কে কয়েকটি সাবট্রাইবে বিভক্ত করা হয়, যাদের মধ্যে একটি সাবট্রাইব হচ্ছে Massoniinae। এক্ষেত্রে সাবট্রাইবের শেষে "-inae" যুক্ত হয়।
ব্যাক্টেরিওলজির ক্ষেত্রে ট্রাইবের নামের বেলায় উদ্ভিদবিজ্ঞানের ট্রাইবের নামের নিয়ম অনুসরণ করা হয়, যেমন "" গণের উপর ভিত্তি করে এটার ট্রাইবের নাম রাখা হয়েছে Pseudomonadeae।
ইয়াসিন মেরিয়াহ

ইয়াসিন মেরিয়াহ হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব সিএস স্ফাক্সিয়েন এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
ওসামা হাদ্দাদি

ওসামা হাদ্দাদি (জন্ম: ২৮ জানুয়ারি ১৯৯২) হলেন তিউনিসিয়ার একজন পেশাদার ফুটবলার, যিনি লিগ ১ ক্লাব দিজন এফসিও এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
রামি বিদুই

রামি বিদুই (জন্ম: ১৯ ফেব্রুয়ারি ১৯৯০) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব এতোয়েল দু সাহেল এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
সাইফ-ইদ্দিন খাউই

সাইফ-ইদ্দিন খাউই (জন্ম: ২৭ এপ্রিল ১৯৯৫) হলেন তিউনিসিয়ার একজন পেশাদার ফুটবলার, যিনি ফরাসি ক্লাব ওলাঁপিক দ্য মার্সেই হতে ত্রোয়ায় ধারে এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
খাউই ফ্রান্সে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা তিউনিসিয়ার বংশোদ্ভূত হওয়ায় তিনি পরবর্তীতে তিউনিসিয়ায় চলে আসেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
ফাখরেদ্দিন বিন ইউসেফ

ফাখরেদ্দিন বিন ইউসেফ (; জন্ম: ২৩ জুন ১৯৯১) হলেন তিউনিসিয়ার একজন পেশাদার ফুটবলার, যিনি সৌদি পেশাদার লিগ ক্লাব আল-ইত্তিফাক এবং তিউনিসিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
আনিস বাদ্রি

আনিস বাদ্রি (জন্ম: ১৮ সেপ্টেম্বর ১৯৯০) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব ইএস তিউনিস এবং তিউনিসিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
জো ভ্যান ফ্লিট

ক্যাথরিন জোসেফিন ভ্যান ফ্লিট (; জন্ম: ২৯ ডিসেম্বর ১৯১৫ - ১০ জুন ১৯৯৬) ছিলেন একজন মার্কিন অভিনেত্রী। তিনি চলচ্চিত্র, মঞ্চ ও টেলিভিশনে অভিনয় করেছেন। চার দশকের অধিক সময়ের কর্মজীবনে তিনি তার নিজের বয়সের চেয়ে অধিক বয়সী চরিত্রে অভিনয়ের জন্য প্রসিদ্ধ ছিলেন। তিনি ব্রডওয়ে মঞ্চের "দ্য ট্রিপ টু বাউন্টিফুল" নাটকে অভিনয় করে ১৯৫৪ সালে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার এবং পরের বছর "ইস্ট অব ইডেন" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।
ভ্যান ফ্লিট ১৯১৫ সালের ২৯শে ডিসেম্বর ক্যালিফোর্নিয়ার ওকল্যাণ্ডে জন্মগ্রহণ করেন। তার পিতা রয় ভ্যান ফ্লিট এবং মাতা এলিজাবেথ "বেসি" ক্যাথরিন (প্রদত্ত নাম: গার্ডনার)। তিনি স্টকটনের কলেজ অব দ্য প্যাসিফিকে পড়াশুনা করেন। তিনি স্যানফোর্ড মেইজনারের নেইবারহুড প্লেহাউজে অভিনয় বিষয়ে পাঠ গ্রহণের বৃত্তি লাভ করেন এবং অভিনয় কর্মজীবন শুরুর লক্ষ্যে নিউ ইয়র্ক যান।
১৯৪৬ সালে উইলিয়াম শেকসপিয়ারের "দ্য উইন্টার্স টেল" মঞ্চনাটকে ডোরকার চরিত্রে অভিনয়ের মাধ্যমে ব্রডওয়ে মঞ্চে ভ্যান ফ্লিটের অভিষেক হয়। কয়েক বছরের মধ্যে তিনি তার অভিনয় দক্ষতা দিয়ে অন্যতম নাট্যধর্মী অভিনেত্রী হিসেবে প্রতিষ্ঠা লাভ করেন। তিনি ১৯৫০ সালে "কিং লিয়ার" নাটকে রিগান চরিত্রে অভিনয় করেন। ১৯৫২ সালে তিনি প্রথমবারের মত এলিয়া কাজান নির্দেশিত "ফ্লাইট ইনটু ইজিপ্ট" নাটকে অভিনয় করেন। পরের বছর টেনেসি উইলিয়ামসের বিতর্কিত "কামিনো রিয়াল" নাটকে কামিল চরিত্র তাকে মঞ্চনাটকে প্রতিষ্ঠা অর্জনে সহায়তা করে। এই নাটকটিও নির্দেশনা দেন কাজান। ভ্যান ফ্লিট পরবর্তীতে তার জীবনে কাজানের প্রভাবের কথা উল্লেখ করেন।
১৯৫৫ সালে কাজান জন স্টাইনবেকের "ইস্ট অব ইডেন" অবলম্বনে নির্মিত "একই নামের" চলচ্চিত্রে তাকে ক্যাথি অ্যামস চরিত্রের জন্য নির্বাচন করেন। এই ছবিটি দিয়ে ভ্যান ফ্লিটের চলচ্চিত্রে অভিষেক হয়। এই ছবিতে তার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। ১৯৬০ সাল পর্যন্ত তিনি নিয়মিত চলচ্চিত্রে কাজ করেন এবং এই সময়ে তিনি "দ্য রোজ ট্যাটু" (১৯৫৫), "আই উইল ক্রাই টুমরো" (১৯৫৫), "দ্য কিং অ্যান্ড ফোর কুইন্স" (১৯৫৬) এবং "গানফাইট অ্যাট দ্য ও.কে. কোরাল" (১৯৫৭) ছবিতে অভিনয় করেন। ১৯৫৭ সালে লিলিয়ান গিশ ও ইভা মারি সেন্টের সাথে হর্টন ফুটের "দ্য ট্রিপ টু বাউন্টিফুল" নাটকে জেসি মে ওয়াটস চরিত্রে অভিনয় করেন। "দ্য ট্রিপ টু বাউন্টিফুল" নাটকে অভিনয়ের জন্য তিনি শ্রেষ্ঠ অভিনেত্রী বিভাগে টনি পুরস্কার লাভ করেন।
১৯৭১ সালে গ্লেন জর্ডানের পরিচালনায় "প্যারাডাইজ লস্ট" নাটকের টেলিভিশন চলচ্চিত্ররূপে তাকে ক্ল্যারা গর্ডন চরিত্রে দেখা যায়। এতে তিনি তার পূর্বে অভিনীত একই ধাঁচের চরিত্র থেকে বের হয়ে আসেন।
তার অভিনীত সর্বশেষ কাজ ছিল সল বেলোর "সিজ দ্য ডে" উপন্যাসের ১৯৮৬ সালের টেলিভিশন চলচ্চিত্ররূপ। "দ্য ওয়াশিংটন পোস্ট"-এর সমালোচক টম শেলস তার অভিনয় সম্পর্কে মন্তব্য করেন, "কিংবদন্তিতুল্যভাবে হাঁটা ও চোখের পাতা ফেলা জো ভ্যান ফ্লিটের দুটি অসংযত শিকারী কুকুরওয়ালা বৃদ্ধা মিসেস আইনহর্ন ভূমিকায় ছোট চরিত্র ও মাত্র দুটি ছোট দৃশ্য ছিল, কিন্তু তিনি কী তীব্র প্রতীতি রেখে গেছেন।"
ভ্যান ফ্লিট ১৯৪৬ সালে নৃত্য পরিচালক উইলিয়াম বেলসের সাথে বিবাহ বন্ধনে আবদ্ধ হন। বেলস ১৯৯০ সালে মারা যায়। ভ্যান ফ্লিট ১৯৯৬ সালের ১০ই জুন কুইন্সের জামাইকা শহরের একটি হাসপাতালে ৮০ বছর বয়সে মৃত্যুবরণ করেন। তার মরদেহ পুড়িয়ে ফেলা হয়ে এবং ছাই পরিবারের কাছে ফেরত দেওয়া হয়। মৃত্যুকালে তার সন্তান মাইকেল বেলস এবং নাতী আর্ডেন রগো-বেলস জীবিত ছিলেন।
ওয়াহবি খাজরি

ওয়াহবি খাজরি (; জন্ম: ৮ ফেব্রুয়ারি ১৯৯১) হলেন তিউনিসিয়ার একজন পেশাদার ফুটবলার, যিনি লিগ ১ ক্লাব স্তাদ রেনে এফসি হতে প্রিমিয়ার লিগ ক্লাব সান্ডারল্যান্ড এসোসিয়েশন ফুটবল ক্লাবে ধারে এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
দিলান ব্রোন

দিলান ব্রোন (জন্ম: ১৯ জুন ১৯৯৫) হলেন তিউনিসিয়ার একজন পেশাদার ফুটবলার, যিনি বেলজীয় প্রো লীগ ক্লাব কেএএ খেন্ত এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্ট্রাল মিডফিল্ডার। তিনি ফরাসির নিম্ন স্তরের লীগে এএস কানের হয়ে খেলেছেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
আলী মালোল

আলী মালোল (আরবি:علي معلول; জন্ম: ১ জানুয়ারি ১৯৯০) হলেন তিউনিসিয়ার একজন পেশাদার ফুটবলার, যিনি মিশরীয় ক্লাব আল আহলি এসসি এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
ফেরজানি সাসি

ফেরজানি সাসি (জন্ম: ১৮ মার্চ ১৯৯২) হলেন তিউনিসিয়ার একজন পেশাদার ফুটবলার, যিনি সৌদি পেশাদার লিগ ক্লাব আল নাসর এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
সেঁজুতি ব্রত

সেঁজুতি ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি কুমারীব্রত। গ্রামীণ বাংলার বাঙালি হিন্দুঘরের পাঁচ থেকে নয় বছর বয়সী কুমারী মেয়েরা কার্তিক মাসের সংক্রান্তি থেকে অগ্রহায়ণ মাসের শেষদিন (সংক্রান্তি) পর্যন্ত একমাসব্যাপী প্রতি সন্ধ্যায় বাড়ির আঙিনায় আলপনা দিয়ে ও প্রদীপ জ্বালিয়ে এই ব্রত পালন করে। ব্রতের উদ্দেশ্য হল ভালো স্বামী ও পরিবার লাভ, সপত্নী-নিবারণ, সন্তানলাভ, সর্বপ্রকার ধন-সম্পত্তির রক্ষা ও বৃদ্ধি এবং সুখ-শান্তিতে জীবনযাপন। ব্রতের আল্পনা ও ছড়ায় কুমারী মনের এসব উদ্দেশ্য এবং বাস্তব জীবনসমস্যাই প্রতিফলিত হয়।
গ্রাম-বাংলার বসতবাড়ির মেঠো আঙিনা বা শানের মেঝেতে এই ব্রত করা হয়। অশাস্ত্রীয় মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।
সেঁজুতি ব্রতের তিনটি পর্যায় আছে। যথা: আহরণ, ক্রিয়া ও ছড়া। 
চারবছর নিয়মমাফিক ব্রতপালনের পর তিনজন ব্রাহ্মণকে ভোজন সহযোগে কাপড়, চাদর, পঞ্চামৃতসহ মধুপর্কের বাটি ও দক্ষিণাদান করে ব্রতটি উদযাপিত হয়।
হেমতাবাদ বিধানসভা কেন্দ্র

হেমতাবাদ (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে এই কেন্দ্রটি অস্তিত্ব লাভ করেছিল। এই কেন্দ্রটি (এসসি) এর জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৩ নং হেমতাবাদ (এসসি) বিধানসভা কেন্দ্রটি হেমতাবাদ সিডি ব্লক এবং ভাতোল, বিন্দোল, জগদীশপুর, মাহিপুর, শেরপুর, রামপুর ও সিটগ্রাম গ্রাম পঞ্চায়েত গুলি রায়গঞ্জ সিডি ব্লক এর অন্তর্গত।
হেমতাবাদ বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত।
২০১১ সালের নির্বাচনে, সিপিআই (এম) -এর খগেন্দ্রনাথ সিংহ তৃণমূল কংগ্রেসের শেখর চন্দ্র রায়কে পরাজিত করেন।
মোহাম্মদ আমীন বিন আমর

মোহাম্মদ আমীন বিন আমর (জন্ম: ৩ মে ১৯৯২) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব এতোয়েল দু সাহেল এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
আহমেদ খলিল

আহমেদ খলিল (জন্ম: ২১ ডিসেম্বর ১৯৯৪) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব ক্লাব আফ্রিকাইন এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
খলিল জেএস খাইরুয়ান এবং ক্লাব আফ্রিকাইনের হয়ে খেলেছেন।
তিনি ২০১৬ সালে, তিউনিসিয়া জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি ২০১৭ আফ্রিকা কাপ অফ নেশন্সে তিউনিসিয়া দলের হয়ে খেলেন। ২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
আইমেন মাসলাউসি

আইমেন মাসলাউসি (জন্ম: ১৪ সেপ্টেম্বর ১৯৮৪) হলেন তিউনিসিয়ার একজন পেশাদার ফুটবলার, যিনি সৌদি পেশাদার লিগ ক্লাব আল বাতিন এবং তিউনিসিয়া জাতীয় দলের হয়ে একজন গোলরক্ষক হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
মাসলাউসি ২০১৬ সালের ১৩ই মে বিবাহ করেন।
এলিঁ স্কিরি

এলিঁ স্কিরি (জন্ম: ১০ মে ১৯৯৫) হলেন তিউনিসিয়ার একজন পেশাদার ফুটবলার, যিনি লীগ ১ ক্লাব মন্তপিলিয়ের এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
বাসেম স্রাফি

বাসেম স্রাফি (জন্ম: ২৫ জুন ১৯৯৭) হলেন তিউনিসিয়ার একজন পেশাদার ফুটবলার, যিনি লীগ ১ ক্লাব নিস এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
সাবের খলিফা

সাবের খলিফা (জন্ম: ১৪ অক্টোবর ১৯৮৬) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব ক্লাব আফ্রিকাইন এবং তিউনিসিয়া জাতীয় দলের হয়ে একজন মধ্যমাঠের খেলোয়াড় অথবা একজন আক্রমণভাগের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
গাইলান শালালি

গাইলান শালালি (আরবি: غيلان الشعلالي; জন্ম: ২৮ ফেব্রুয়ারি ১৯৯৪) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব ইএস তিউনিস এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
হামদি নাগেজ

হামদি নাগেজ (জন্ম: ২৮ অক্টোবর ১৯৯২) হলেন তিউনিসিয়ার একজন পেশাদার ফুটবলার, যিনি মিশরীয় ক্লাব জামালেক এসসি এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
মুয়েজ হাসান

মুয়েজ হাসান (জন্ম: ৫ মার্চ ১৯৯৫) হলেন তিউনিসিয়ার একজন পেশাদার ফুটবলার, যিনি লীগ ১ ক্লাব নিস হতে লীগ ২ ক্লাব শাতুরুঁয় ধারে এবং তিউনিসিয়া জাতীয় দলের হয়ে একজন গোলরক্ষক হিসেবে খেলেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
সাউথহ্যাম্পটন